*A határozati javaslat elfogadásához*

***egyszerű*** *többség szükséges,*

*a rendelet tervezet elfogadásához*

***az Mötv.50. §-a alapján minősített*** *többség szükséges,*

*az előterjesztés* ***nyilvános ülésen tárgyalható****!*

*225. számú előterjesztés*

Bátaszék Város Önkormányzat Képviselő-testületének 2023. december 18-án

14 órakor megtartandó ülésére

2024. évi védőoltási program folytatásához szükséges döntések meghozatala

|  |
| --- |
| **Előterjesztő:** Dr. Bozsolik Róbert polgármester  **Készítette**: Takaróné dr. Mihó Beatrix mb. hatósági irodavezető  Péter Róbert szociális ügyintéző  **Törvényességi ellenőrzést végezte:** Dr. Firle-Paksi Anna aljegyző  **Tárgyalja:**  KOIS Bizottság 2023.12.11.  Szociális Bizottság: 2023.12.12.  PG Bizottság: 2023.12.12. |

**Tisztelt Képviselő-testület!**

Bátaszék Város Önkormányzata Képviselő-testületének a helyi gyermekvédelmi ellátásokról szóló 9/2021. (VII. 2.) önkormányzati rendelet 4. § (1) bekezdése szerint:

*„ 4. § (1) Bátaszék Város Önkormányzata* ***természetbeni ellátásként***

*a) a 0-2 éves közötti gyermekek számára a* ***Meningococcus B törzs (agyhártyagyulladás)****, míg*

*b.) a 6-24 hetes csecsemők számára a* ***rotavírus***

*megelőzése érdekében anyagi támogatást nyújt a* ***védőoltásokhoz*** *a város közigazgatási területén állandó lakóhellyel rendelkező jogosultak számára.”*

A T. Képviselő- testület 2023. évre a védőoltási program megvalósításához 650.000,- Ft keretösszeget biztosított a 301/2022.(XII.14.) önk.-i határozatával.

**A 2023. év májusában 10 db Bexsero oltóanyagot vásároltunk** az előző év végén megadott árajánlatban szereplő árakon (összesen 270.800,-forintért), mely készletet szerződés szerint az Altus gyógyszertár szakszerűen tárol számunkra a felhasználásig. Mivel még előző évről is rendelkeztünk készletekkel, ez idáig összesen 10 ROTARIX (rotavírus elleni védőoltás), és 10 BEXSERO (agyhártyagyulladás elleni védőoltás) oltóanyagot szállítmányoztunk át a gyermekorvosi rendelőbe felhasználásra,ígyaz idei beadott oltások utánjelenleg **9 és 6 db még rendelkezésünkre áll.**

**Rotavírus** elleni védőoltásra eddig 4 kérelmet nyújtottak be, 3 gyermek számára 1 oltás, míg 1 gyermek számára mindkét oltás megállapítható volt.

Felhasználások 2021, 2022 és 2023 évben:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Rotarix** | 1 | 2 | 3 | 4 | 5 | 6 | 7 | 8 | 9 | 10 | 11 | 12 | **összesen** |
| **2021** | 8 | 1 | 2 | 2 | 2 | 2 | 6 | 5 | 5 | 1 | 1 | 0 | **35** |
| **2022** | 1 | 0 | 3 | 5 | 3 | 3 | 1 | 1 | 4 | 0 | 1 | 1 | **23** |
| **2023** | 2 | 2 | 0 | 1 | 1 | 0 | 1 | 0 | 0 | 1 | 1 |  | **9** |

**Agyhártyagyulladás** elleni védőoltásra idén 5 kérelem érkezett, ebből 3 esetben 1 oltás, 2 oltás nem volt, míg 2 esetben mindhárom oltás biztosítására irányuló határozathozatal történt.

Felhasználások 2021, 2022 és 2023 évben:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Bexsero** | 1 | 2 | 3 | 4 | 5 | 6 | 7 | 8 | 9 | 10 | 11 | 12 | **összesen** |
| **2021** | 5 | 4 | 6 | 2 | 3 | 7 | 9 | 3 | 0 | 2 | 4 | 0 | **45** |
| **2022** | 3 | 0 | 2 | 0 | 2 | 5 | 1 | 5 | 4 | 3 | 3 | 2 | **30** |
| **2023** | 6 | 1 | 5 | 1 | 5 | 0 | 2 | 3 | 0 | 2 | 0 |  | **25** |

A védőoltási programunk fontos eleme, hogy a támogatottak részére a saját forrásból finanszírozott oltóanyagot is az önkormányzat készleteiből (önkormányzati beszerzési áron) biztosítja, így a támogatott oltóanyagok és a felhasznált oltóanyagok számában emiatt természetesen különbség látható.

Az elmúlt évek tapasztalata alapján 30-40%-os részvétel csökkenő tendenciát mutat, a családtámogatások változásával az igénylések száma jelentősen csökkent, hiszen az igénylések időszakában a családok magasabb bevételekkel rendelkeznek, így a jövedelemhatárba már sokan nem férnek bele. A Bexsero esetében van ennek nagyobb jelentősége, hiszen a magasabb családtámogatások csak az első oltás beszerzésekor jelentenek kisebb nehézséget a családoknak. A második oltás 9 hónaposan, a harmadik oltás 14 hónapos korban esedékes, amikor már kevesebb a jövedelem. Mindezekre figyelemmel javasolt a helyi gyermekvédelmi ellátásokról szóló 9/2021. VII.2.) önkormányzati rendelet módosítása a jövedelemhatárokra tekintettel.

A születések számát illetően előreláthatóan 45-50 gyermekre bizakodva számíthatunk.

A jövő évben – a 2023 évben születettek és a 2024-ben várható születések száma szerint – 15 db ROTARIX és 15 db BEXSERO oltóanyagra lehet még szükség a jelenlegi készleteken felül.

Árajánlatot nem kértünk most, hiszen a készleteink még kitartanak, és egy korai beszerzés szavatossági problémákat okozhat, mely ilyen költséges oltóanyagoknál igen nagy veszteséget is jelenthet.

A helyi patika tájékoztatása szerint jelenleg

* 1db Bexero oltóanyag 33.030,-Ft (év elején 30.990.-forintért vásároltuk), 15db=495.450,-Ft
* 1db Rotarix oltóanyag 24.400,-Ft (év elején 24.190.-forintért vásároltuk),15db=366.000,-Ft.

Mindezek alapján **900.000,-** **Ft-os keretösszeg** meghatározására teszünk javaslatot.

Fontosnak tartjuk a megkezdett program folytatását 2024-ban, ezzel is biztosítva a kisgyermekek fertőző betegségekkel szembeni védettségét az esetenként súlyos szövődményekkel járó betegség elleni küzdelemben.

Kérem a Képviselő-testületet a határozati javaslat elfogadására és az abban szereplő keretösszeg biztosítására az önkormányzat 2024. évi költségvetésében.

**Határozati javaslat:**

**a 2024. évi védőoltási programhoz kapcsolódó önkormányzati támogatás biztosítására**

Bátaszék Város Önkormányzata Képviselő-testülete

1. folytatni kívánja a megkezdett egészségprevenciós programot a rotavírus és a Meningococcus B törzs okozta megbetegedések megelőzése céljából;
2. a program lebonyolítása érdekében az önkormányzat 2024. évi költségvetésében a szociális ellátottak pénzbeli juttatása előirányzat védőoltások során 900.000.-Ft keretösszeget biztosít.

*Határidő:* 2023. december 20.

*Felelős:* Dr. Firle-Paksi Anna aljegyző

(a határozat megküldéséért)

*Határozatról értesül:* dr. Omacht Erika gyermekorvos

BKÖH Pénzügyi Iroda,

BKÖH Hatósági Iroda,

irattár

Mint, ahogy az előterjesztésben olvasható, a minimálbér és garantált bérminimum ismételt emelkedése, valamint az elmúlt évek gyakorlati tapasztalatai szükségessé teszik a támogatott védőoltásra való jogosultság feltételeinek módosítását. Az alábbiak szerint az egy főre jutó jövedelemhatárok emelésére teszünk javaslatot:

Rotavírus és agyhártyagyulladás elleni védőoltásokhoz nyújtandó támogatáshoz kapcsolódó jelenlegi jövedelemhatárok és a 2024. január 1. napjától javasolt határok:

rotavírus elleni védőoltás: 1 oltás: 142.500.-Ft/fő, 01.01-től: 171.000 Ft/fő

2 oltás 57.000,- Ft//fő 01.01-től: 85.500 Ft/fő

agyhártyagyulladás elleni védőoltás: 1 oltás: 142.500,- Ft/fő 01.01-től: 171.000,- Ft/fő

2 oltás 85.500,- Ft/fő, 01.01-től: 114.000,- Ft/fő

3 oltás 57.000,- Ft/fő, 01.01-től 85.500,- Ft/fő

A beterjesztett rendelet tervezet tartalmazza a szociális vetítési alap fogalmának bevezetését, hiszen Magyarország biztonságát szolgáló egyes törvények módosításáról szóló 2022. évi L. törvény módosította a szociális igazgatásról és szociális ellátásokról szóló 1993. évi III. törvényt, amely módosítás bevezette a „szociális vetítési alap” fogalmát. A szociális vetítési alap fogalma „az öregségi nyugdíj mindenkori legkisebb” szövegrész helyébe lépett.

**Kérjük a T. Képviselő-testülete, hogy a mellékelt rendelet tervezet elfogadásával emelje meg a védőoltási programban való részvételhez szükséges jövedelemhatárokat, valamint teremtse meg az összhangot az önkormányzati rendelet és a magasabb szintű jogszabályok között.**

***HATÁSVIZSGÁLAT***

**a helyi gyermekvédelmi ellátásokról szóló 9/2021. (VII. 2.) önkormányzati rendelet módosításáról**

**Társadalmi hatása:** a támogatásra jogosultak köre bővül

**Gazdasági hatása:** nincs

**Költségvetési hatása:** a jövedelemhatárok emelésével az önkormányzatnál több forrás biztosítását eredményezheti

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** önkéntes

**A jogalkotás elmaradásának következményei:** a védőoltási programban részesíthetők köre csökken.

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**Véleményeztetés:** valamennyi bizottság

***INDOKOLÁS***

**a helyi gyermekvédelmi ellátásokról szóló 9/2021. (VII. 2.) önkormányzati rendelet módosításáról**

**Általános indokolás:**

A rendelet megalkotására a jövedelemhatárok emelése céljából kerül sor, hogy az oltások igénybevételére irányuló támogatásra jogosultak köre ne szűküljön. Továbbá magasabb szintű jogszabályváltozás indokolja a módosítást, mivel Magyarország biztonságát szolgáló egyes törvények módosításáról szóló 2022. évi L. törvény módosította a szociális igazgatásról és szociális ellátásokról szóló 1993. évi III. törvényt, ezzel a módosítással - többek között – bevezette a „szociális vetítési alap” fogalmát, amely az öregségi nyugdíj mindenkori legkisebb” szövegrész helyébe lépett.

**Részletes indokolás**

**Az 1. §-hoz**

A módosításra a jövedelemhatár emelése céljából kerül sor, hogy az oltások igénybevételére irányuló támogatásra jogosultak köre ne szűküljön.

**A 2. §-hoz**

A módosításra a jövedelemhatár emelése céljából kerül sor, hogy az oltások igénybevételére irányuló támogatásra jogosultak köre ne szűküljön.

**A 3. §-hoz**

Átvezetésre kerül a szociális vetítési alap fogalma.

**A 4. §-hoz**

Átvezetésre kerül a szociális vetítési alap fogalma.

**Az 5. §-hoz**

Hatályba léptető rendelkezést tartalmaz.